Osvrt na predstavi
"Kakva majka, takva kći"
Dana 20. siječnja 2020. godine pogledali smo predstavu pod nazivom "Kakva majka, takva kći". Mia Krajcar u ulozi Marije Jurić Zagorke te Mirta Zečenić u ulozi njene majke Josipe Jurić, na zanimljiv način su prikazale život naše prve novinarke i jedne od najznačajnijih osoba hrvatske književnosti Marije Jurić Zagorke. Predstava je održana u Pučkom otvorenom učilištu u Slatini, režirao ju je Jasmin Novljaković, a nastala prema romanu "Kamen na cesti" i biografskim zapisima Marije Jurić Zagorke.

Predstava prati suživot Marije i njene majke Josipe. Njihov odnos bio je jako kompliciran već u ranom djetinjstvu kada je majka Josipa fizički i psihički zlostavljala kćer Mariju. Marija čini sve kako bi dobila majčinu ljubav te zbog nje odustaje od školovanja koje je željelai udaje se za 17 godina starijeg muškarca, koji ju izgladnjuje i zlostavlja. Marija se uspjela razvesti iako ju je majka u tome nije podržavala. Nakon razvoda Marija odlazi od obiteljskog doma i ponovno će sresti majku na sahrani njene mlađe sestre Dragice. Na sahrani okrivljuje Mariju za sestrinu smrt, tada Marija odlučuje majci sve reći u lice. Kroz cijelu predstavu vidimo da one imaju potpuno različit pogled na svijet i poimanje uspješnog života.

Po mom mišljenju glumci su veoma dobro prikazivali svoje emocije, te su se dobro snašli i nastavili "glumiti" dok je bio prekid, tj. kada su dolazili još neki učenici u dvoranu. Ova predstava je prikaz odnosa majke i kćeri, kako majka želi izraziti svoju ljubav i kako želi pomoći svojem djetetu ali tokom pomaganja napravi još veće probleme, te nam prikazuje da moramo pratiti naše snove, a ne kako drugi kažu,ma bilo da je to i naša jedina majka.
                                                                    Mario Šimić 1.a